ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0324/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες του ΕΓΤΠΕ στην Πορτογαλία

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995 οι συνολικές δαπάνες του Τμήματος Εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996, ανέρχονται σε 1.781 εκατ. Ecu. Παρ' όλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες, και δεν υπερέβησαν τα 812,5 εκατ. Ecu.

Ποιο είναι το συνολικό ύψος της δαπάνης που πραγματοποιήθηκε στην Πορτογαλία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ P-1195/97 υποβολή: Ernesto Caccavale (UPE) προς την Επιτροπή (26 Μαρτίου 1997)

Θέμα: Διαρθρωτικά Ταμεία: ποιοί κίνδυνοι υπάρχουν για την Campania

Σύμφωνα με τα στοιχεία που ανακοινώθηκαν από τις υπηρεσίες του Γενικού Λογιστηρίου του Ιταλικού Κράτους, διατέθηκε για την Campania, για την περίοδο 1994-1999, το 16% των Διαρθρωτικών Ταμείων ενώ δαπανήθηκε το 2,5% του ποσού αυτού, καθιστώντας την επαρχία αυτή την τελευταία της Ευρώπης όσον αφορά την χρησιμοποίηση των κεφαλαίων αυτών.

Μολονότι διαφαίνεται μία ευνοϊκή αλλαγή, είναι σαφές ότι η επαρχία αυτή, αφού έχασε 600 δισεκατομμύρια λίρες κατά την προηγούμενη περίοδο, κινδυνεύει να έχει κι άλλες σημαντικές απώλειες κεφαλαίων.

Προτίθεται η Επιτροπή να διευκρινίσει εάν και σε ποιό βαθμό, κινδυνεύει η Campania να απωλέσει τα διαρθρωτικά της κεφάλαια;

Θεωρεί ότι είναι δυνατόν να παραταθεί η διάρκεια της περιόδου που έχει ορισθεί για την προβλεπόμενη δαπάνη;

Προτίθεται η Επιτροπή να καλέσει την ιταλική Κυβέρνηση να διευκολύνει τις διοικητικές διατυπώσεις που οφείλει να εφαρμόσει η Campania για να αυξήσει τη χρησιμοποίηση των Διαρθρωτικών Ταμείων;

Απάντηση της κας Wulf-Mathies εξ ονόματος της Επιτροπής (24 Απριλίου 1997)

Η Επιτροπή επιβεβαιώνει ότι το επιχειρησιακό πρόγραμμα για την Καμπανία 1994-1999 παρουσιάζει μεγάλες καθυστερήσεις στην εφαρμογή του και κατά συνέπεια υπάρχει πραγματικός κίνδυνος απωλειών των κεφαλαίων που διατίθενται για το πρόγραμμα αυτό από τα διαρθρωτικά ταμεία. Η συνολική επιδότηση της κοινοτικής συνδρομής του εν λόγω προγράμματος ανέρχεται σε 1.327,9 εκατ. ECU.

Η Επιτροπή δεν προβλέπει παράταση για να συμπληρωθούν τα προγράμματα των διαρθρωτικών ταμείων της εν λόγω περιόδου προγραμματισμού.

Το 1995, η Επιτροπή είχε συνάψει συμφωνία με το Ιταλικό κράτος και της περιφέρειες, με σκοπό να αναπτυχθεί μία σειρά από ενέργειες που θα επιτρέπουν την καλύτερη και ταχύτερη εφαρμογή των παρεμβάσεων των διαρθρωτικών ταμείων στην Ιταλία. Μεταξύ αυτών των ενεργειών, μεγαλύτερη σημασία δόθηκε στην δέσμευση του κράτους και των περιφερειών να απλοποιήσουν τις διαδικασίες που διέπουν την προετοιμασία και την υλοποίηση των παρεμβάσεων. Η Επιτροπή μεριμνά για την τήρηση αυτής της δέσμευσης και συνεχίζει να επιμένει ότι οι ιταλικές αρχές πρέπει να την υλοποιήσουν στην πράξη.
ΓΡΑΠΤΗ ΕΡΩΤΗΣΗ E-0899/97 υποβολή: Johanna Maij-Weggen (PPE) προς την Επιτροπή (12 Μαρτίου 1997)

Θέμα: Ο αριθμός των υπουργών και υφυπουργών ανά κράτος μέλος

Μπορεί να ανακοινώσει η Επιτροπή πόσους υπουργούς και υφυπουργούς συντηρεί κάθε κράτος μέλος της ΕΕ και ποιες είναι οι αρμοδιότητες εκάστου υπουργού/υφυπουργού;

Ποια είναι η θέση της Επιτροπής έναντι της πρότασης του Γάλλου Υπουργού Barnier που δημοσιεύει η ολλανδική «Nieuve Rotterdame Courant» και η οποία συνίσταται στο να περιορισθούν οι επίτροποι στους 10, τούτο δε εκ περιτροπής μεταξύ των κρατών μελών;

Ποια είναι η θέση της ίδιας της Επιτροπής έναντι της άποψης του Ευρωπαίκού Κοινοβουλίου που κρίνει ορθή τη διατήρηση ενός επιτρόπου ανά κράτος μέλος;

Κρίνει η Επιτροπή αφενός ότι θα προκύψει πρόβλημα όταν θα αριθμεί από 25 έως 30 επιτρόπους, αφετέρου δε ότι ο καθένας από αυτούς θα ασκεί κάποιο χρήσιμο καθήκον;

Απάντηση του κ. Santer εξ ονόματος της Επιτροπής (16 Μαΐου 1997)

Η Επιτροπή δεν διαθέτει τα στοιχεία που ζητεί το αξιότιμο μέλος του Κοινοβουλίου σχετικά με τους υπουργούς και υφυπουργούς των κρατών μελών.

Σχετικά με τα λοιπά ερωτήματα, το αξιότιμο μέλος παραπέμπεται στην ανακοίνωση της Επιτροπής για τη σύνθεση, την οργάνωση και τη λειτουργία της Επιτροπής, αντίγραφο της οποίας διαβιβάζεται απευθείας σ' αυτό καθώς και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-1276/97 υποβολή: Marianne Thyssen (PPE) προς την Επιτροπή (11 Απριλίου 1997)

Θέμα: Το ευρωπαϊκό περιοδικό «Beroepsopleiding» δεν θα μεταφράζεται πλέον σε όλες τις επίσημες γλώσσες της Ευρωπαϊκής Ένωσης

Από τον Ιανουάριο 1997, το ευρωπαϊκό περιοδικό «Beroepsopleiding»(Επαγγελματική κατάρτιση) που εκδίδεται από το Ευρωπαϊκό Κέντρο για την Ανάπτυξη της Επαγγελματικής Κατάρτισης μεταφράζεται πλέον μόνον στα γερμανικά, αγγλικά, γαλλικά και ισπανικά.Οι προηγούμενες ετήσιες εκδόσεις αυτού του περιοδικού γίνονταν σε όλες τις επίσημες γλώσσες της Ευρωπαϊκής Ένωσης.

1. Μπορεί να αναφέρει η Ευρωπαϊκή Επιτροπή ποιοι είναι οι λόγοι για τους οποίους θα παύσει πλέον να μεταφράζεται το περιοδικό σε όλες τις επίσημες γλώσσες της Κοινότητας;

2. Πρόκειται μήπως για απόφαση που έλαβε το Ευρωπαϊκό Κέντρο για την Ανάπτυξη της Επαγγελματικής Κατάρτισης (CEDEFOP) ή ελήφθη η απόφαση αυτή από κοινού με την Επιτροπή;

3. Έχει η Επιτροπή παρόμοια σχέδια περιορισμού και όσον αφορά τις μεταφράσεις άλλων Οργάνων και/ή άλλων εντύπων;

4. Δεν φρονεί η Επιτροπή ότι η εν λόγω απόφαση θα επηρεάσει αρνητικώς τόσο την διαφάνεια του Ευρωπαϊκού Κέντρου για την Ανάπτυξη της Επαγγελματικής Κατάρτισης όσο και την επικοινωνία μεταξύ του Κέντρου αυτού και του ευρωπαίου πολίτη;

Απάντηση της κ.Cresson εξ ονόματος της Επιτροπής (30 Μαΐου 1997)

1 και 4. Το αξιότιμο μέλος θα μπορούσε ίσως να ανατρέξει στην απάντηση της Επιτροπής στη γραπτή ερώτηση Ε-3398/96 του κ.Αλαβάνου ((ΕΕ C 91, 20.3.1997. )).

2. Η μείωση των γλωσσών στις οποίες εκδίδεται η Εφημερίδα προτάθηκε από το Κέντρο στο διοικητικό συμβούλιο κατά την απόφαση του τελευταίου όσον αφορά την έγκριση του προγράμματος εργασίας για το 1997. Το διοικητικό συμβούλιο αποτελείται από 48 μέλη τα οποία αντιπροσωπεύουν τις κυβερνήσεις και τους κοινωνικούς εταίρους των 15 κρατών μελών καθώς και τρεις εκπροσώπους της Ευρωπαϊκής Επιτροπής.

3. Η Επιτροπή δεν μπορεί να κάνει σχόλια σχετικά με τις γλώσσες στις οποίες εκδίδουν άλλα όργανα.
ΓΡΑΠΤΗ ΕΡΩΤΗΣΗ E-1035/97 υποβολή: Hiltrud Breyer (V) προς το Συμβούλιο (24 Μαρτίου 1997)

Θέμα: Περάτωση των πυρηνικών εγκαταστάσεων του Μόχοβτσε στη Δημοκρατία της Σλοβακίας

Τα πρώτα συγκροτήματα πυρηνικών εγκαταστάσεων στην Κεντρική και Ανατολική Ευρώπη πρόκειται, με ευρωπαϊκή βοήθεια, να εκσυγχρονισθούν και να αναχθούν στα δυτικά επίπεδα ασφάλειας οι αντιδραστήρες ύδατος υπό πίεση Μόχοβτσε Ι και ΙΙ στη Δημοκρατία της Σλοβακίας. Είναι ένα σχέδιο του οποίου τη χρηματοδότηση απέρριψε, μεταξύ άλλων, η Ευρωπαϊκή Τράπεζα Ανασυγκρότησης και Ανάπτυξης (EBRI), διότι δεν το θεωρεί ρεαλιστικό. Τώρα ανατέθηκε από τον Σλοβακικό Οργανισμό για την προμήθεια ενέργειας Slovenske Elektrame (SE) στο υπάρχον European Consortium Mochovce (EUCOM), στο οποίο συμμετέχουν ο όμιλος Siemens και η γαλλική επιχείρηση Framatom, την περάτωση των υπό ανέγερση πυρηνικών εγκαταστάσεων. Για το σκοπό αυτό η εταιρία Siemens υπέβαλε στην ομοσπονδιακή κυβέρνηση αίτηση για την ανάληψη εγγύησης Hermes.

1. Συμμερίζεται το Συμβούλιο την άποψη ότι με την υποστήριξη της πυρηνικής ενεργειακής πολιτικής στη Δημοκρατία της Σλοβακίας αναστέλλεται η δημιουργία αποτελεσματικού και φιλοπεριβαλλοντικού εφοδιασμού με ενέργεια ενώ θα εξακολουθήσει να παραμένει στην Σλοβακία αμετάβλητα υψηλό το επίπεδο κατανάλωσης ενέργειας;

2. Συμφωνεί το Συμβούλιο με την εκτίμηση ότι οι γερμανικές και γαλλικές ενέργειες στη Σλοβακική Δημοκρατία θίγουν τα συμφέροντα της Αυστρίας; Έχουν πραγματοποιηθεί στο πλαίσιο αυτό σχετικές συνομιλίες;

3. Γνωρίζει το Συμβούλιο πώς και πού θα γίνεται η διάθεση και η τελική εναπόθεση των ραδιενεργών αποβλήτων που θα προέρχονται από την λειτουργία των πυρηνικών εγκαταστάσεων του Μόχοβτσε;

Απάντηση (16 Ιουνίου 1997)

Το ζήτημα της πυρηνικής ασφάλειας στη Σλοβακία αποτελεί αντικείμενο διαρκούς μέριμνας εκ μέρους των κοινοτικών οργάνων και συζητήθηκε προσφάτως στα πλαίσια του Συμβουλίου Σύνδεσης με τη Σλοβακία στις 25 Φεβρουαρίου 1997.

Σχετικά με το τελευταίο θέμα έγινε εκ μέρους της Κοινότητας όλως ιδιαίτερη μνεία στο κλείσιμο, το ταχύτερο δυνατό του Bohunice NPP-V-1.
ΓΡΑΠΤΗ ΕΡΩΤΗΣΗ E-1237/97 υποβολή: Paul Lannoye (V) προς την Επιτροπή (8 Απριλίου 1997)

Θέμα: Εγκατάσταση κέντρου διαλογής οικιακών απορριμάτων της περιοχής Mons-Borinage-Centre στο Havrι (στο πλαίσιο του στόχου 1 - Hainaut άξονας 2)

Στο πλαίσιο του στόχου 1 - Hainaut, η διακοινοτική επιτροπή ITRADEC υπέβαλε αίτηση επιχορήγησης για κέντρο διαλογής οικιακών απορριμάτων, το οποίο σε δεύτερη φάση πρόκειται να συμπληρωθεί από μονάδα κατεργασίας οργανικών απορριμάτων δια βιομεθάνωσης. Η τοποθεσία που επελέγη για την εγκατάσταση του κέντρου αυτού ευρίσκεται σε ζώνη που συγκεντρώνει βιοτεχνικές δραστηριότητες στο σχέδιο του τομέα.

Η ζώνη αυτή δεν είναι η κατάλληλη, καταρχήν, για την εγκατάσταση ενός κέντρου διαλογής απορριμάτων με μονάδα βιομεθάνωσης. Σύμφωνα με τη Γενική Διεύθυνση Χωροταξίας της Περιφερειακής Αρχής της Βαλλονίας, παρέκκλιση εκ της αρχής αυτής υείναι δυνατή μόνον υπό την προϋπόθεση ότι η μελέτη περιβαλλοντικών επιπτώσεων θα παράσχει στις αρχές και στον πληθυσμό όλες τις αναγκαίες για το περιβάλλον και το τοπίο εγγυήσεις.

Όμως, η μελέτη περιβαλλοντικών επιπτώσεων που πραγματοποιήθηκε στο πλαίσιο του προγράμματος αυτού αφορά μόνον το κέντρο διαλογής και συνεπώς, κατά την άποψη του Συμβουλίου για το Περιβάλλον και τη Διαρκή Ανάπτυξη της Βαλλονίας είναι ελλιπής. Η μελέτη αυτή αποδεικνύει ότι η τοποθεσία του Havrι δεν είναι η πλέον κατάλληλη, από πολεοδομικής απόψεως, για την εγκατάσταση του κέντρου αυτού και θα επιφέρει αλλοίωση του τοπίου (την άποψη αυτή συμμερίζεται το Συμβούλιο Περιβάλλοντος της Βαλλονίας). Η προσθήκη μονάδας βιομεθάνωσης δεν δύναται παρά να επιβαρύνει τις διαπιστώσεις αυτές και θα έπρεπε να είχε ληφθεί υπόψη.

Προτίθεται άραγε η Επιτροπή να απαιτήσει μελέτη περιβαλλοντικών επιπτώσεων του συνολικού σχεδίου, δεδομένου ότι η εγκατάσταση αυτή θα γίνει σε ζώνη βιοτεχνικών δραστηριοτήτων;

Κοινή απάντηση της κας Wulf-Mathies εξ ονόματος της Επιτροπής στις γραπτές ερωτήσεις E-1236/97 και E-1237/97 (2 Mαΐου 1997)

Κατ' εφαρμογή της αρχής της επικουρικότητας, η εφαρμογή των λειτουργικών προγραμμάτων που συγχρηματοδοτούνται από τα διαρθρωτικά ταμεία και, επομένως, των ενεργειών που αποφασίζονται στο εν λόγω πλαίσιο, ανήκει στην αρμοδιότητα των εθνικών και περιφερειακών αρμόδιων αρχών. Εξάλλου το εν λόγω σχέδιο υπόκειται στους κανόνες του ενιαίου εγγράφου προγραμματισμού (DOCUP) Hainaut ((Άρθρο 2γ της απόφασης C(94) 1450 της Επιτροπής της 14.6.1994 )) που προβλέπουν ιδίως την τήρηση της νομοθεσίας σχετικά με το περιβάλλον.

Στις διαθέσιμες πληροφορίες όσον αφορά ιδίως την εκτίμηση των περιβαλλοντικών επιπτώσεων του εν λόγω σχεδίου, δεν φαίνεται παραβίαση του κοινοτικού δικαίου.

Επομένως, για τις ερωτήσεις που τίθενται αρμόδιες είναι οι αρχές της Βαλονίας τόσο για την τοποθεσία εγκατάστασης του κέντρου διαλογής καθώς και για τις μελέτες σκοπιμότητας που πρέπει να πραγματοποιηθούν.
ΓΡΑΠΤΗ ΕΡΩΤΗΣΗ E-1056/97 υποβολή: Jesϊs Cabezσn Alonso (PSE) προς την Επιτροπή (19 Μαρτίου 1997)

Θέμα: Αλλαγές στο καθεστώς ενισχύσεων για το ελαιόλαδο

Βάσει ποιών ισχυρών επιχειρημάτων κατέληξε η Επιτροπή, όπως υποστηρίζει στο έγγραφο για το ελαιόλαδο που υπέβαλε στο Συμβούλιο και στο Ευρωπαϊκό Κοινοβούλιο, ότι η χορήγηση ενωτικής ενίσχυσης ανά ελαιόδενδρο θα επιτρέψει να ελέγχονται καλύτερα οι ενδεχόμενες απάτες από ότι η χορήγηση ενίσχυσης με βάση την παραγωγή;

Απάντηση του κ. Fischler εξ ονόματος της Επιτροπής (21 Απριλίου 1997)

Όπως εξηγείται στο έγγραφο που παρουσιάζει τις διάφορες επιλογές ((Έγγρ. COM(97) 57 τελικό )), η Επιτροπή θεωρεί ότι ένα σύστημα ενίσχυσης στα δένδρα είναι απλούστερο και πιό εύκολο στον έλεγχο του. Αντίθετα από το σύστημα της ενίσχυσης της παραγόμενης ποσότητας, τα δένδρα καταχωρούνται σχετικά εύκολα με τη βοήθεια του ελαιϊκού μητρώου, εκεί όπου εφαρμόζεται και το σύστημα γεωγραφικής πληροφόρησης (SIG), που δημιουργείται αυτή τη στιγμή με ταχύ ρυθμό. Εν πάση περιπτώσει, ένας έλεγχος των ελαιόδενδρων μπορεί να πραγματοποιηθεί ανά πάσα στιγμή του έτους, γιατί τα δένδρα είναι συνεχώς παρόντα στους αγρούς ενώ το ελαιόλαδο ως προϊόν που κυκλοφορεί υπό διάφορες μορφές, (χύμα, συσκευασμένο) μπορεί να προέρχεται από διάφορες περιοχές (άλλη περιοχή, άλλο κράτος μέλος, εισαγώμενο).

Εφόσον θεσπίζεται το γεωγραφικό σύστημα πληροφόρησης, το πρόβλημα της απάτης μπορεί να λυθεί, κατά ένα μέρος, από τους ελέγχους που θα γίνονται στον αριθμό των δενδρών.
ΓΡΑΠΤΗ ΕΡΩΤΗΣΗ E-1102/97 υποβολή: Jesϊs Cabezσn Alonso (PSE) προς την Επιτροπή (21 Μαρτίου 1997)

Θέμα: Αποτελέσματα του ευρωπαϊκού προγράμματος για την προώθηση της υγείας

Ποιά σχέδια επελέγησαν οριστικά στο πλαίσιο του Ευρωπασϊκού Προγράμματος για την Προώθηση της Υγείας, ποιές ΜΚΟ τα υπέβαλαν, από ποιές χώρες προέρχονται οι ΜΚΟ αυτές και τί ύψους ή τί είδους ήταν η βοήθεια που τους χορηγήθηκε μέσω του προγράμματος αυτού;

Απάντηση του κ. Flynn εξ ονόματος της Επιτροπής (2 Ιουνίου 1997)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-1026/97 υποβολή: Hiltrud Breyer (V) προς το Συμβούλιο (24 Μαρτίου 1997)

Θέμα: Υποβληθείσες αιτήσεις για την εμπορία γενετικώς τροποποιημένων τροφίμων και ζωοτροφών

Εκκρεμούν σήμερα 10 αιτήσεις με βάση την οδηγία 90/220/ΕΟΚ ((ΕΕ L 117 της 8.5.1990, σελ. 15. )), για την έγκριση της εμπορίας σε κοινοτική κλίμακα προϊόντων που έχουν υποστεί γενετικές επεμβάσεις. Πρόκειται κυρίως για την εμπορία τροφίμων που προορίζονται για τους ανθρώπους ή ζωοτροφών που έχουν υποστεί γενετικές επεμβάσεις.

1. Θα αναμείνει το Συμβούλιο για έκδοση της απόφασής του σχετικά με τις αιτήσεις εμπορίας να τεθεί σε ισχύ ο κανονισμός του Ευρωπαϊκού Κοινοβουλίου και του Συμβουλίου που αφορά τα νέα τρόφιμα και συστατικά τροφίμων (κανονισμός «Novel Food»);

2. Πώς αιτιολογεί το Συμβούλιο την απόφασή του;

3. Δεδομένου ότι δεν θα ληφθεί ασφαλώς απόφαση για τις αιτήσεις εμπορίας πριν από την έναρξη ισχύος του νέου κανονισμού Novel Food, τίθεται το ερώτημα αν οι αιτήσεις αυτές αυτομάτως εμπίπτουν στο πεδίο εφαρμογής του κανονισμού Novel Food μόλις ο εν λόγω κανονισμός τεθεί σε ισχύ;

4. Σε περίπτωση που οι υποβληθείσες αιτήσεις για την εμπορία δεν εμπίπτουν στον κανονισμό Novel Food μετά την έναρξη της εφαρμογής του, πώς αιτιολογεί το Συμβούλιο τη στάση του;

Απάντηση) (2 Ιουλλίου 1997)

Όπως προβλέπεται απο τα άρθρα 11 έως 13 της οδηγίας 90/220/ΕΟΚ, η διαδικασία για τη χορήγηση άδειας διάθεσης στην αγορά προϊόντων που περιέχουν γενετικώς τροποποιημένους οργανισμούς εξαρτάται από την αρμόδια αρχή του κράτους μέλους στην οποία έχει κατατεθεί η αίτηση άδειας από την Επιτροπή ενώ τα άλλα κράτη μέλη μπορούν να διατυπώσουν παρατηρήσεις ή αντιρρήσεις κατά τη διάρκεια αυτής της διαδικασίας.

Η διάρθρωση των προϋποθέσεων εφαρμογής της οδηγίας 90/220 του κανονισμού 258/97 διευκρινίζεται στα άρθρα 1, 3 και 9 του εν λόγω κανονισμού.
ΓΡΑΠΤΗ ΕΡΩΤΗΣΗ E-1024/97 υποβολή: Hiltrud Breyer (V) προς το Συμβούλιο (24 Μαρτίου 1997)

Θέμα: Υγειονομικός έλεγχος γενετικώς παραχθέντων ή τροποποιημένων τροφίμων

Ο κανονισμός του Ευρωπαϊκού Κοινοβουλίου και του Συμβουλίου για τα νέα τρόφιμα και συστατικά τροφίμων (κανονισμός «Novel Food») προβλέπει υγειονομικό έλεγχο για τα γενετικώς παραγόμενα και τροποποιούμενα τρόφιμα.

1. α) Ποιά είναι τα κριτήρια που προβλέπονται για τον υγειονομικό έλεγχο;

β) Ποιές είναι οι διάθεσιμες μέθοδοι δοκιμής;

2. α) Πώς γίνεται η δοκιμή μιας ενδεχομένως αλλεργιογόνου επενέργειας των γενετικώς τροποποιημένων ή παραγομένων τροφίμων;

β) Ποιές είναι εδώ οι διαθέσιμες μέθοδοι δοκιμής;

γ) Πώς αξιολογεί το Συμβούλιο το γεγονός ότι η Food and Drug Administration (FDA) στις ΗΠΑ ισχυρίζεται ότι δεν έχει στη διάθεσή της μεθόδους δοκιμής για την εκ των προτέρων εκτίμηση της αλλεργιογόνου επενέργειας γενετικώς τροποποιημένων ή παραχθέντων τροφίμων;

3. Συμμερίζεται το Συμβούλιο την άποψη ότι με τον τρόπο αυτό οι καταναλωτές μετατρέπονται σε οιονεί πειραματόζωα;

Απάντηση (2 Ιουλλίου 1997)

1+2. Όπως η αξιότιμος κα βουλευτής δηλώνει στην ερώτησή της, τα νέα τρόφιμα και τα νέα συστατικά τροφίμων υποβάλλονται σε υγειονομικό έλεγχο. Πράγματι τα εν λόγω τρόφιμα υποβάλλονται στους ελέγχους που προβλέπονται από την οδηγία 89/397/ΕΟΚ του Συμβουλίου σχετικά με τον επίσημο έλεγχο τροφίμων και από την οδηγία 93/99/ΕΟΚ σχετικά με τα πρόσθετα μέτρα που αφορούν τον επίσημο έλεγχο των τροφίμων.

Όσον αφορά τις μεθόδους ανάλυσης, υποενθυμίζεται ότι το άρθρο 4 της οδηγίας 93/99ΕΟΚ προβλέπει ότα τα κράτη μέλη εξασφαλίζουν ότι η κύρωση των μεδόδων ανάλυσης που εφαρμόζονται, στα πλαίσια επισήμου ελέγχου των τροφίμων, ανταποκρίνεται, σε ορισμένα κριτήρια που ορίζονται από τη οδηγία 85/591/ΕΟΚ για την καθιέρωση κοινοτκών τρόπων δειγματοληψείας και μεθόδων ανάλυσης για τον έλεγχο των τροφίμων που προορίζονται για τη διατροφή του ανθρώπου.

Όσον αφορά το σημείο 2γ) το Συμβούλιο δεν είναι αρμόδιο να απαντήσει στις καταγγελίες αυτές.

3. Όσον αφορά το θέμα της προστασίας του καταναλωτή, το άρθρο 3 του κανονισμού 258/97 σχετικά με τα νέα συστατικά τροφίμων προβλέπει ότι τα τρόφιμα ή συστατικά τροφίμων που εμπίπτουν στο πεδίο εφαρμογής του παρόντος κανονισμού:

- δεν πρέπει να παρουσιάζουν κίνδυνο για τον καταναλωτή,

- δενμ πρέπει να παραπλανουν τον καταναλωτή,

- δεν πρέπει να διαφέρουν από τα τρόφιμα ή τα συστατικά τροφίμων που αντικαθιστούν σε βαθμό που η συνήθης τους κατανάλωση να θίγει τον καταναλωτή, από άποψη θρεπτικής αξίας.

Επιπλέον, ενόψει της διάθεσης στην αγορά της Κοινότητας νέων τροφίμων και νέων συστατικών τροφίμων, τα άρθρα 4, 6, 7 και 8 προβλέπουν διαδικασία αξιολόγησης για τα προϊόντα αυτά.
ΓΡΑΠΤΗ ΕΡΩΤΗΣΗ E-0682/97 υποβολή: Friedhelm Frischenschlager (ELDR) προς την Επιτροπή (6 Μαρτίου 1997)

Θέμα: Νομική ευθύνη των κρατών μελών στην κρίση της ΣΕΒ

Στο τμήμα Α, κεφάλαιο: συστάσεις για το μέλλον της τελικής έκθεσης της Προσωρινής Εξεταστικής Επιτροπής σχετικά με τις κατηγορίες παραβίασης ή κακής διαχείρισης του κοινοτικού δικαίου όσον αφορά την σπογγώδη εγκεφαλοπάθεια των βοοειδών (ΣΕΒ), η οποία εγκρίθηκε από το Ευρωπαϊκό Κοινοβούλιο με συντριπτική πλειοψηφία κατά τη σύνοδο του Φεβρουαρίου στο Στρασβούργο την Τετάρτη 19 Φεβρουαρίου 1997, συνιστάται, μεταξύ των άλλων, στην Επιτροπή να ασκεί δίωξη, σύμφωνα με τη διαδικασία σε περίπτωση παραβίασης του κοινοτικού δικαίου που προβλέπεται στο άρθρο 169 της Συνθήκης για την Ευρωπαϊκή Ένωση, εις βάρος κρατών μελών, τα οποία δεν έχουν εκπληρώσει τις εκ της Συνθήκης απορρέουσες υποχρεώσεις τους, και, εάν η Επιτροπή αρνείται τις ευθύνες της να αναλάβει αμέσως διοικητική δράση εναντίον του Ηνωμένου Βασιλείου ζητώντας την επιστροφή όλων των ποσών που εισεπράχθησαν κατά τα τελευταία έτη με στόχο την εξάλειψη της ΣΕΒ.

Στο πλαίσιο του αυστηρού ελέγχου της εφαρμογής των συστάσεων του Ευρωπαϊκού Κοινοβουλίου από την Επιτροπή απευθύνω προς τον Επίτροπο κ. Franz Fischler (ΓΔ VΙ), ως τον πολιτικά αρμόδιο για την ΚΓΠ, τις ακόλουθες ερωτήσεις:

Προτίθεται η Επιτροπή να ακολουθήσει τις προαναφερθείσες συστάσεις του Ευρωπαϊκού Κοινοβουλίου;

Εάν όχι, γιατί όχι;

Εάν ναι, σε ποιό ύψος υπολογίζει η Επιτροπή ότι θα ανέλθει το ποσό που πρόκειται να επιστρέψει το Ηνωμένο Βασίλειο;

Ποιά συγκεκριμένα μέτρα έχει λάβει μέχρι τώρα η Επιτροπή για να κινήσει τις σχετικές διαδικασίες;

Ποιό προσωρινό χρονοδιάγραμμα έχει καταρτίσει η Επιτροπή για την εκτέλεση αυτών των διαδικασιών;

Απάντηση του κ. Fischler εξ ονόματος της Επιτροπής (30 Απριλίου 1997)

Η Επιτροπή άρχισε ήδη την εξέταση της συμβατότητας με την κοινοτική νομοθεσία όλων των εθνικών νομοθεσιών που θεσπίστηκαν για την σπογγώδη εγκεφαλοπάδεια των βοοειδών (ΣΕΒ) από τα κράτη μέλη. Επίσης αυτή τη στιγμή, εξετάζει τα αποτελέσματα των αποστολών κτηνιατρικού ελέγχου για να διαπιστώσει εάν και σε πιό βαθμό υπάρχουν επαρκείς βάσεις για να συνεχιστεί μία διαδικασία παράβασης.

Πρέπει πράγματι να υπογραμμιστεί ότι σε τέτοιου είδους περιπτώσεις, το βάρος της απόδειξης μιάς παράβασης ανήκει στην Επιτροπή.

Στο πλαίσιο της διαδικασίας εκκαθάρισης λογαριασμών του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, η Επιτροπή εξετάζει την κανονικότητα των δαπανών που αναλήφθηκαν υπέρ του Ηνωμένου Βασιλείου, και, ιδίως, στο πλαίσιο του κανονισμού (ΕΚ) αριθ. 716/96 της Επιτροπής, της 19ης Απριλίου 1996, για τη θέσπιση των έκτακτων μέτρων υποστήριξης της αγοράς του βοείου κρέατος στο Ηνωμένο Βασίλειο ((ΕΕ αριθ. L 99 της 20.4.1996 )), καθώς και στο πλαίσιο του κανονισμού (ΕΚ) αριθ. 1757/96 της Επιτροπής της 10ης Σεπτεμβρίου 1996, που θεσπίζει τα επιπλέον έκτακτα μέτρα ενίσχυσης υπέρ της ενιαίας αυτής αγοράς ((ΕΕ αριθ. L 230 της 11.9.1996 )). Η εξέταση αυτή εβρίσκεται στο στάδιο της εκτέλεσης και δεν είναι δυνατόν να προκύψουν αριθμητικά στοιχεία αυτή τη στιγμή.
ΓΡΑΠΤΗ ΕΡΩΤΗΣΗ E-0991/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: Γεωργικές επιχειρήσεις στο Βέλγιο

Θα μπορούσε η Επιτροπή να μας πληροφορήσει για τον αριθμό των γεωργικών επιχειρήσεων που λειτουργούν σήμερα στο Βέλγιο, καθώς και για τον τρέχοντα αριθμό εργαζομένων που απασχολούνται άμεσα στον γεωργικό τομέα στο Βέλγιο;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0989/97, E-0990/97, E-0991/97, E-0992/97, E-0993/97, E-0994/97, E-0995/97, E-0996/97, E-0997/97, E-0998/97, E-0999/97, E-1000/97, E-1001/97, E-1002/97 και E -1003/97 (2 Mαΐου 1997)

Έρευνα για τη διάρθρωση των γεωργικών εκμεταλλεύσεων

>TABLE>

Πηγή: Eurostat
ΓΡΑΠΤΗ ΕΡΩΤΗΣΗ E-1350/97 υποβολή: Susan Waddington (PSE) προς την Επιτροπή (21 Απριλίου 1997)

Θέμα: Γυναίκες υπάλληλοι στην Επιτροπή

Ποιό είναι το ποσοστό των γυναικών μεταξύ των υπαλλήλων κατηγορίας C στην Επιτροπή;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-1347/97, E-1349/97, E-1350/97 και E-1351/97 (29 Μαΐου 1997)

Οι αριθμοί γυναικών στις διάφορες κατηγορίες στην Επιτροπή έχουν, το Μάρτιο του 1997, ως εξής:

>TABLE>

Τα στοιχεία αυτά αφορούν αποκλειστικά τους μόνιμους υπαλλήλους του προϋπολογισμού λειτουργίας και δεν περιλαμβάνουν ούτε τους υπαλλήλους του προϋπολογισμού έρευνας ούτε τους έκτακτους ή επικουρικούς υπαλλήλους.

Σημειώνεται ότι η Επιτροπή έχει θέσει ετήσιους στόχους για την πρόσληψη γυναικών με στόχο την αύξηση του αριθμού των γυναικών σε όλα τα επίπεδα της κατηγορίας A, περιλαμβανομένων των διευθυντικών θέσεων.